# **DECIZIA ETAPEI DE ÎNCADRARE**

## Nr. număr din zz.ll.aaaa

Proiect

Ca urmare a solicitării de emitere a acordului de mediu adresate de **SC Michelin România SA**, cu sediul în județul Ilfov, orașul Voluntari, șoseaua București Nord, nr. 10, Global City Business Park, clădirea 01, et. 3, 2, camera 1, înregistrată la APM Sălaj, cu nr. 6631/09.11.2017 , în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 27.11.2017, că proiectul: *Desființare stație acid clorhidric,* propus a fi amplasat în: municipiul Zalău, bulevardul Mihai Viteazul, nr. 83, jud. Sălaj, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) Proiectul se încadrează în prevederile HG nr. 445*/*2009 Anexa 2 la pct. 6 lit. c) și pct. 13 lit. a);

b) Caracteristicile proiectului:

b1) mărimea proiectului: Proiectul constă în demolarea stației de acid clorhidric formată din cuva de retenție supraterană, acoperită, 2 rezervoare de stocare, casa pompelor și canal tehnologic. Prezenta clădire nu se mai utilizează și se dorește eliberarea zonei, pentru proiecte viitoare.

Instalația a fost utilizată pentru transvazarea acidului clorhidric în concentrație de 33% din cisternele auto în cele 2 rezervoare de stocare și de aici prin intermediul pompelor în rezervorul de zi din centrala termică. Acidul clorhidric era folosit pentru regenerarea schimbătorilor de ioni. Întrucât în momentul de față există 2 linii de osmoză inversă iar schimbătoarele de ioni au fost desființate, nu se mai justifică prezența acidului clorhidric pe amplasament.

Desființarea stației nu implică modificări ale fluxului tehnologic sau a activității existente pe amplasament.

Clădirea care urmează a se demola are suprafața de cca. 79 mp, cu un regim de inaltime de 4.8 m alcatuita din cuva cu dimensiuni de 4.1m x 18.2m incluzand si casa pompelor. Adancimea interioara a cuvei este de 1,5 m. Ca structură de rezistență cuva are un radier și pereți din beton armat de 30 cm grosime. Cota de fundare este de 45 cm de la nivelul solului, iar radierul este dispus pe un strat de pietris de 30 cm grosime. Pe pereții cuvei se sprijină o structură metalică de acoperiș.

După demolarea clădirii, se va reface suprafața, prin așternarea unui strat de covor asfaltic.

 b2) cumularea cu alte proiecte: nu este cazul;

b3) utilizarea resurselor naturale:

- alimentarea cu apă a obiectivului: nu este cazul;

*-* alimentarea cu energie electrică*:* nu este cazul;

b4) evacuarea apelor uzate: nu este cazul;

b5) producţia de deşeuri: conform Legii nr. 211/2011(r1), privind regimul deşeurilor, cu modificările și completările ulterioare: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

- lucrările necesare organizării de şantier constă în: organizarea de şantier se va face în cadrul incintei studiat și constă în depozitări temporare de materiale şi asigurarea mijloacelor umane;

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate: - nu este cazul;

c) Localizarea proiectului: municipiul Zalău, bulevardul Mihai Viteazul, nr. 83, jud. Sălaj.

c1) utilizarea existentă a terenului: conform certificatului de urbanism nr. 1312/24.10.2017 emis de Primarul Municipiului Zalău, terenul este constituit din teren particular cu construcții proprietatea SC Michelin România SA, conform PUG zonă unități industriale/de depozitare existente.

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) capacitatea de absorbţie a mediului: - nu este cazul;

d) Caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie;

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare.

d4) probabilitatea impactului: - redusă, pe perioada de execuţie şi funcţionare;

 d5) durata, frecvenţa şi reversibilitatea impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

Condiţiile de realizare a proiectului:

a). Respectarea prevederilor art. 22 alin. (1) din HG nr. 445/2009: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."

b). În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;

c).Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.

d). Respectarea prevederilor actelor/avizelor emise de alte autorităţi pentru prezentul proiect.

e). Realizarea reţelelor de canalizare etanşe pentru a preveni poluarea solului şi a pânzei freatice.

f). Respectarea prevederilor Ord. 119/2014, privind nivelul de zgomot.

g). Înterzicerea depozitării direct pe sol a deşeurilor sau a materialelor cu pericol de poluare.

h). Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

Pentru obţinerea autorizaţiei de construire se vor obtine actele/avizele stabilite în certificatul de urbanism şi cele solicitate de către membrii CAT la şedinţa din data de 27.11.2017:

 - notificare DSP;

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

 **dr. ing. Aurica GREC**

**Şef serviciu Avize, Acorduri, Autorizații,**

**ing. Gizella Balint**

Întocmit,

cons. Hajnalka Mate - György